El JUMP salta!!!
Nosaltres saltem!!!

Les puces salten, els tigres salten, els conills salten, els cavalls salten, els dofins salten, les foques salten, les granotes salten, i salten els… cangurs!!!
Si nois i noies, sóc un cangur i enguany seré la vostra mascota. Us preguntareu com em dic oi? Em dic JUMP!! Que vol dir SALTAR!!!
Porto saltant tota la vida, tota, tota, des de que era petitet. 
Saltar és moooolt important: hi ha salts petits que no costen gens, però hi ha grans salts que costen molt esforç.
Abans de saltar s’ha de ser valent i decidit, però cal vigilar de no fer-se mal i saber caure bé.
Saltar també és molt divertit: pots saltar sol, en parelles, en grups i hi ha molts jocs de saltar: la xarranca, saltar a corda, les curses de sacs, el bàsquet, el voleibol…
Saltar cansa una mica però és un esforç que val al pena fer. Hi ha moltes coses que ens costen un esforç, però després en veiem la recompensa i ens sentim millor.
Saltar fa créixer. I no només es salta amb els peus.
Podem saltar cap a molts llocs: cap a l’amistat, cap a l’alegria, cap a ajudar als altres… però fins i tot podem fer un salt cap al nostre interior i fer saltar les nostres emocions i sentiments.
Us convido a saltar cap a dins i cap enfora, sempre contents i esforçant-vos en ser bons.
Segur que ja heu pensat cap a on voleu saltar.
SALTA!!!

